कार्तिक मास के शुक्ल पक्ष की नवमी को अक्षय नवमी के रूप में मनाया जाता है, इसे आंवला नवमी भी कहते हैं। मान्यता है कि सतयुग का आरंभ भी इसी दिन हुआ था। इस दिन आँवले के वृक्ष की पूजा करने का विधान है। धार्मिक मान्यताओं के अनुसार आँवले के वृक्ष में सभी देवताओं का निवास होता है तथा यह फल भगवान विष्णु को भी अति प्रिय है। एक बार भगवान विष्णु से पूछा गया कि कलियुग में मनुष्य किस प्रकार से पाप मुक्त हो सकता है। भगवान ने इस प्रश्न के जवाब में कहा कि जो प्राणी अक्षय नवमी के दिन मुझे एकाग्र होकर ध्यान करेगा, उसे तपस्या का फल मिलेगा।